Սև-սպիտակ թխվածքաբլիթ

**Սև և սպիտակ թխվածքաբլիթ**,  կլոր թխվածքաբլիթ են կամ կիսալուսնի տեսքով թխվածքաբլիթ, որոնք պատված են երկու գույնի ջնարակով: Սև և սպիտակ թխվածքաբլիթների  մի կեսը պատված է վանիլային սպիտակ փայլով, իսկ մյուսը՝ շոկոլադե: Սև և սպիտակ թխվածքաբլիթ կարելի է գտնել Ամերիկայի Միացյալ Նահանգների հյուսիս-արևելքում և Ֆլորիդայում: Սև և սպիտակ հարթ թխվածքաբլիթները, որոնք լցված են  խիտ հիմքով թանկարժեք միջուկով, տարածված են Նյու Յորքի մայրաքաղաքային շրջանում:  Կիսալուսնի թխվածքաբլիթներն ունեն մի փոքր գմբեթավոր (ուռուցիկ) ձև, ծածկված են վանիլային սպիտակ ջնարակով՝ հրեշտակի տորթի տեսքով: Կիսալուսնի թխվածքաբլիթները տարածված են Նյու Յորքի կենտրոնում,  Բոստոնում և Մասաչուսեթսում:

Ամերիկացիների պատրաստած  սև և սպիտակ թխվածքաբլիթի նմանատիպ կարելի է գտնել է գերմանական հրուշակեղենի մեջ։

## Պատմություն
Բաց և մուգ երանգներով, հակապատկեր նկարները տարածված էին 20-րդ դարի սկզբին, ներառյալ խմորեղենի և աղանդերի վրա: Այդ ժամանակ հայտնի դարձավ նաև տորթի հիմքով թխվածքաբլիթները։ Խոհարարության պատմաբան Սթիվեն Շմիդտը կարծում է, որ սև և սպիտակ թխվածքաբլիթներն ու կիսալուսինները երկու միտումների ուղղակի միաձուլումն են և դրանք համեմատվում են Միացյալ Նահանգների հարավում մատուցվող թեյի կեքսերի հետ:

### Սև-սպիտակ թխվածքաբլիթներ

Սև և սպիտակ թխվածքաբլիթի պատմությունը կապված է Մանհեթենի Յորքվիլ թաղամասում գտնվող, 1902 թվականին բավարացի ներգաղթյալների կողմից հիմնադրված Գլեյզեր հրուշակեղենի խանութի հետ:  Սև և սպիտակ թխվածքաբլիթները Գլեյզեր հրուշակեղենի խանութի կողմից օգտագործվող հիմնական բաղադրատոմսերից մեկն էին:

Հետպատերազմյան ժամանակաշրջանում Սև և սպիտակ թխվածքաբլիթները դարձել էին ամերիկյան  հրեաների խոհարարական ռեպերտուարի մի մասը և խորապես արմատավորված էին Նյու Յորքի և Միացյալ Նահանգների այլ շրջանների հրեական համայնքներում:  Սև և սպիտակ թխվածքաբլիթները  շատ հրեական համայնքների հացաբուլկեղենի խանութների անբաժանելի մասն են, այդ թվում ՝ «Մոյշե» հրուշակեղենի խանութը և Ուիլյամ Գրինբերգի «Աղանդեր» հրուշակեղենի խանութը:

Նյու Յորքի իտալա-ամերիկյան հացաբուլկեղենների սև և սպիտակ թխվածքաբլիթի մեջ երբեմն առկա է ծիրանի ջեմի բարակ շերտ:

### Կիսալուսին թխվածքաբլիթներ

Կիսալուսնի տեսքով թխվածքաբլիթների ծագումը կապված է  Նյու Յորքի Յուտիկա քաղաքում գտնվող Հեմստրոթ հացաբուլկեղենի արտադրամասի հետ: Հեմստրոթ հացաբուլկեղենի արտադրամասը սկսեց թխել կիսալուսնի տեսքով թխվածքաբլիթներ մոտ 1925 թվականին: Կիսալուսնի տեսքով թխվածքաբլիթներ դեռ շատ տարածված են Ուտիկայում իսկ տեղական լրատվամիջոցները հաճախ քննարկում են, թե որ հացաբուլկեղենն է ամենալավ կիսալուսինը:

Կիսալուսնի տեսքով թխվածքաբլիթները հաճախ մի կողմից ավելի շատ են փայլեցնում, քան մյուս կողմից: Բոստոնում երբեմն ոչ թե հարթ, այլ ուռուցիկ կողմը փայլատվում է:

### Ամերիկյան թխվածքաբլիթ
Ամերիկյան թխվածքաբլիթը հաճախ զարդարված է այնպես, ինչպես սև և սպիտակ թխվածքաբլիթները, բայց փոխարենը այն կարող է ամբողջությամբ պատված լինել վանիլային փայլով: Ամերիկյան թխվածքաբլիթի ծագումն ու անվանումը Գերմանիայում անհասկանալի է, ինչպես նաև նրանց հնարավոր կապը սև և սպիտակ թխվածքաբլիթների հետ: Երբեմն պնդվում է, ամերիկյան թխվածքաբլիթն արտադրվել է 1950-ականներին Գերմանիայում ԱՄՆ ռազմակայաններում ծառայած ամերիկացի զինծառայողների կողմից:  Մեկ այլ տեսություն այլ ենթադրություններ ունի (ամոնիումի բիկարբոնատ, փխրեցուցիչի հիմքով թխվածքաբլիթ):   Նախկին Արևելյան Գերմանիայում Ամերիկային հակառակ լինելու պատճառով, ամերիկյան թխվածքաբլիթն անվանել են Ամոնի թխվածքաբլիթներ (ամոնիակ թխվածքաբլիթներ):

## Ռասայական փոխաբերություն
1994 թվականին Սայնֆելդի «Ընթրիք» սերիալում Ջերին Էլեյնի հետ Նյու Յորքի հացաբուլկեղենում սև ու սպիտակ թխվածքաբլիթներ է ուտում։  «Ընթրիք» սերիալում նա օգտագործում է սև ու սպիտակ թխվածքաբլիթները որպես ռասայական ներդաշնակության փոխաբերություն՝ ասելով, որ շոկոլադն ու վանիլինը խորհրդանշում են միասին ապրող սև և սպիտակ մարդկանց: Ջերին պնդում է, որ եթե թխվածքաբլիթների գույները լավ համադրվեն, ապա հասարակության տարբեր ռասաները նույնպես կարող են դա անել՝ ենթադրելով, որ միջցեղային վատ հարաբերությունների դրական լուծումը սև ու սպիտակ թխվածքաբլիթներին ուշադրություն դարձնելն է: 2008 թվականին Ամերիկայի Միացյալ Նահանգների նախագահական ընտրությունների քարոզարշավի ժամանակ Բարաք Օբաման Հոլիվուդի (Ֆլորիդա) Դելիից գնեց երկու սև և սպիտակ թխվածքաբլիթ և դրանց մասին դրական արտահայտվեց: 2015 թվականին Պլանշետ ամսագրում հրապարակված հոդվածում աֆրոամերիկացի Ռաբբի Շաիս Ռիշոնը պնդում էր, որ հստակ գծերով ընդգծված սև և սպիտակ կողմերով թխվածքաբլիթներն ավելի լավ են արտացոլում ռասայական տարանջատումը:

## Տես նաև
* Դուբայի շոկոլադ,
* Մենթոլաշոկոլադային ձողիկ,
*Շոկոլադե ձողիկով թխվածքաբլիթի խմորից պաղպաղակ,
* Շոկոլադե պիցցա,
* Շոկոլադե ձուկ,
* Շոկոլադե մարկիզ,
* Աղանդերի սոուսների ցանկ,
* Փոքր գաթա,
* Կարակ,
* Բաթիք
* Շոկոլադե պաղպաղակ։

## Նշումներ

## Ծանոթագրություններ

Կատեգորիա:Ամերիկյան աղանդեր
Կատեգորիա:Թխվածքաբլիթներ
Կատեգորիա:Տորթեր